गुजरात के मुख्यमंत्री नरेंद्र मोदी के दिए गए बयान पर प्रतिक्रिया देते हुए बिहार के मुख्यमंत्री नीतीश कुमार ने कहा, “हम दूसरों पर ज्यादा कमेंट नहीं करते हैं. लोगों को अपने हालात के बारे में सोचना चाहिए. बिहार सभी कमजोरियों से निकल कर प्रगति के रास्ते पर आगे बढ़ रहा है."वैसे नीतीश ने नरेन्द्र मोदी का नाम तो नहीं लिया, लेकिन परोक्ष रुप से नरेंद्र मोदी के बारे में बहुत कुछ कह दिया. उन्होंने कहा, “खुद के चलनी में 72 छेद है.”उधर जनता दल यू के राष्ट्रीय अध्यक्ष शरद यादव ने कहा है कि नरेंद्र मोदी को अज्ञानी तक कह दिया.उन्होंने कहा, "मोदी को इतिहास की जानकारी नहीं है.जबकि जातिवाद देश की सच्चाई है. क्या नरेंद्र मोदी बता सकते हैं कि गुजरात में जातिवाद नहीं है?"दूसरी तरफ राष्ट्रीय जनता दल के अध्यक्ष और पूर्व मुख्यमंत्री लालू प्रसाद यादव ने नीतीश कुमार और सुशील मोदी, दोनों पर निशाना साधा.लालू प्रसाद यादव ने कहा है कि इस बात का जवाब नीतीश और सुशील मोदी दोनों को देना चाहिए क्योंकि उन दोनों के नेता नरेंद्र मोदी हैं, क्योंकि सभी एनडीए के सहयोगी हैं.रविवार को राजकोट में भारतीय जनता पार्टी के दो दिनों के राज्य सम्मेलन को संबोधित करते हुए नरेंद्र मोदी ने बिहार के मुख्यमंत्री का नाम लिए बिना उन्होंने कहा, "हिंदुस्तान ने देखा है कि जो राज्य जातिवाद के जहर में उलझ गए उनका क्या हुआ. बिहार किसी समय कितना शानदार राज्य था लेकिन वहां के जातिवादी नेताओं ने उस राज्य को तबाह कर के रख दिया."मोदी ने उत्तर प्रदेश का भी नाम लिया, हालांकि उन्होंने वहां के भी किसी नेता का नाम नहीं लिया था.फिर भी उन्होंने उत्तर प्रदेश का भी जिक्र करते हुए कहा कि वहां के जातिवादी नेताओं ने "उत्तर प्रदेश का क्या हाल कर के रखा है."नीतीश कुमार पिछले करीब सात सालों से अधिक समय से बिहार के मुख्यमंत्री हैं नरेंद्र मोदी से हमेशा दूरी बनाए रखने की कोशिश की है.नीतीश कुमार ने नरेंद्र मोदी के बिहार चुनाव प्रचार के लिए आने पर गठबंधन तोड़ने की धमकी तक दे दी थी और तो और, उन्होंने गुजरात की तरफ से बिहार में बाढ़ राहत के लिए भेजे गए पैसे भी लौटा दिए थे.